Source: https://www.autoviny.sk/novinky/120930/vodici-pozor-1aprila-vstupili-do-platnosti-tvrdsie-zakony-toto-je-ich-suhrn
Timestamp: 2020-06-04 18:12:25+00:00
Document Index: 380094

Matched Legal Cases: ['§ 10', '§ 10', '§ 137', '§ 20', '§ 2', '§ 25', '§ 37']

Vodiči, pozor: 1.apríla vstúpili do platnosti tvrdšie zákony, toto je ich súhrn - Autoviny.sk
Vodiči, pozor: 1.apríla vstúpili do platnosti tvrdšie zákony, toto je ich súhrn
Prvého apríla vstúpili do platnosti nové pravidlá cestnej premávky vyplývajúce z novely prijatej ešte minulý rok. Nové zákony sú prevažne tvrdšie.
ERIK STRÍŽ 2020-04-04 11:19:31 2020-04-04 11:24:30
Ešte 19. júna 2019 vláda Slovenskej republiky schválila návrh na novelu zákona o cestnej premávke, pričom väčšina zmien nadobudla účinnosť už 1. decembra 2019. Niektoré body mali nadobudnutie účinnosti odložené na 1. apríla 2020, teda dnes sa už musíme riadiť aj podľa nich. K pomerne horúcim novinkám, ako nemožnosť počas jazdy držať v ruke mobilný telefón či spresnenie jazdy na elektrických kolobežkách, sa tento mesiac pridali aj povinnosti striedavého radenia, takzvaného zipsovania, vytvárania záchrannej uličky či upresnenie predností v jazde na kruhovom objazde. Vodiči si tiež musia dať väčší pozor na to, kde parkujú, aby neohrozovali cyklistov.
Povinné zipsovanie (§ 10 ods. 6 a ods. 10)
Striedavé radenie (tzv. zipsovanie) sa uplatňuje nielen pri súbežnej jazde pred prekážkou cestnej premávky, ale aj pri zbiehaní sa jazdných pruhov do jedného. Platí, že vodič jazdiaci v súbežnom jazdnom pruhu je povinný umožniť vodičovi prvého vozidla nachádzajúceho sa v jazdnom pruhu, ktorý sa zaraďuje do priebežného jazdného pruhu, preradenie do priebežného jazdného pruhu.
Povinné vytváranie záchranárskej uličky (§ 10 ods. 11)
Od 1. apríla majú motoristi na diaľnici a na smerovo rozdelenej ceste mimo obce s najmenej dvomi jazdnými pruhmi v jednom smere jazdy povinnosť vytvárať počas dopravnej kolóny alebo zápchy takzvanú záchranársku uličku. Majú ju vytvoriť v strede medzi dvoma jazdnými pruhmi a v úsekoch s viac ako dvomi jazdnými pruhmi medzi ľavým jazdným pruhom a k nemu priliehajúcim jazdným pruhom. Pri vytváraní záchranárskej uličky je na nevyhnutne potrebný čas vodič vozidla oprávnený vojsť aj na miesta, kde je to inak zakázané, ak tým neohrozí iného účastníka cestnej premávky.
Zneužitie záchranárskej uličky sa podľa § 137 ods. 2 písm. k) považuje za porušenie všeobecne záväzných právnych predpisov o bezpečnosti a plynulosti cestnej premávky s pokutou 300 eur. Ak záchranársku uličku nevytvoríte, zákon stanovuje pokutu 99 eur. Za neumožnenie prejazdu vozidla so zvláštnym výstražným znamením alebo vozidlu s právom prednostnej jazdy ďalej orgán Policajného zboru uloží držiteľovi vozidla pokutu 300 eur.
Prednosť v jazde na kruhovom objazde (§ 20 ods. 5)
Upravuje sa znenie zákona tak, aby bolo jednoznačné, že vodič na kruhovom objazde má prednosť v jazde iba vtedy, keď je pred vjazdom na kruhový objazd dopravná značka „Daj prednosť v jazde!“ alebo „Stoj, daj prednosť v jazde!“. Ak tam jedna z týchto značiek nie je, prednosť má ten, kto do križovatky (kruhového objazdu) prichádza z pravej strany, teda platí pravidlo pravej ruky.
Nová definícia hranice križovatky (§ 2 ods. 2 písm. e)
Doteraz platilo, že hranicou križovatky sa rozumie miesto, ktoré je označené vodorovnou priečnou čiarou, čiarou so symbolom „Daj prednosť v jazde!“ alebo čiarou s nápisom STOP. Po novom je definícia značne jednoduchšia: hranicou križovatky je miesto, ktoré tvorí kolmica na os vozovky v mieste, kde sa pre križovatku začína zakrivenie vozovky.
Väčšia ochrana cyklistov (§ 25 ods. 1 písm. k)
To, že vodič nesmie zastaviť a stáť na cestičke pre cyklistov, je v platnosti už dlhší čas. Novinkou je, že tento zákaz platí aj na ochrannom pruhu pre cyklistov.
Mopedy nesmú na rýchlostné cesty (§ 37 ods. 1)
Zákon od 1. apríla 2020 upresňuje, že cestu pre motorové vozidlá, teda rýchlostnú cestu, môžu používať len vodiči motorových vozidiel s najväčšou konštrukčnou rýchlosťou najmenej 60 km/h. To znamená, že mopedy a skútre s maximálnou rýchlosťou do 50 km/h sem nesmú. Iným účastníkom cestnej premávky je používanie cesty pre motorové vozidlá zakázané okrem prechádzania alebo prejazdu iných účastníkov cestnej premávky v križovatke alebo na inom mieste na to určenom.
https://www.nrsr.sk/web/Dynamic/DocumentPreview.aspx?DocID=469504
https://www.minv.sk/?tlacove-spravy&sprava=pozrite-si-prehlad-zmien-v-novelizovanom-zakone-o-cestnej-premavke-od-1-decembra
https://www.zakonypreludi.sk/zz/2009-8
Zakon O Cestnej Premavke
Zipsovanie
Erik Stríž je redaktor magazínu Autoviny.sk a časopisu auto motor a šport. Pripravuje témy, aktuality a testy automobilov. V mediálnej oblasti pôsobí od roku 2007 a okrem automobilov sa venuje aj technológiám a bezpečnosti.
Kontakt: erik@striz.sk
61 rokov vývoja narazilo na normy od EÚ. Výrobca definitívne skončil s poctivým benzínovým motorom V8
TEST: Ako funguje litrový trojvalec v Honde Civic? Jazdí fantasticky!
VIDEO: Neúnosná situácia! Vandali zničili aj showroom Mercedesu
Zákaz hlučných motoriek počas nedele sa stáva realitou, pridáme sa?
VIDEO: Neúnosná situácia! Vandali zničili aj showroom Mercedesu - Aktuality
S akou značkou áut sú ľudia najspokojnejší? Prieskum opäť ukázal, že prvé miesta sa nemenia
Redakcia (s) 01.06.2020
Slovenská Škoda má nového šéfa, pracuje pre značku už 20 rokov
Prevzatý materiál 01.06.2020
Pokým sa stanete špičkovým atlétom, musíte si prejsť fázu zanieteného športovca. Presne v tejto fáze sa nachádza Honda Civic Sport Line predtým, ako sa z nej stane Type R. Zisťovali sme, koľko chýba na dosiahnutie hranice dokonalosti.
Martin Šebesta 03.06.2020
POROVNÁVACÍ TEST: Hľadáme kráľa kompaktov! Je ním stále Golf?
Pri prvých stretnutiach dokázal nový Golf dostatočne dráždiť. Nebol popri mnohých pokrokoch aj nejaký krok späť? Porovnávací test objasňuje, či a nakoľko novinka žiari.
Redakcia 01.06.2020
Peter Orosz 30.05.2020
Vrcholná verzia s čarovným písmenkom „M“ v názve, to M3 to nie je, jasný pane. Asi takto by Popoluška predstavila model BMW M340i xDrive, ktorý ma donútil položiť si otázku, či by na reálnych cestách bol model M3 vôbec rýchlejší.
Juraj Hrivnák 30.05.2020
Americká organizácia Consumer Reports uverejnila rebríček 10 najspoľahlivejších áut, ktoré bez problémov najazdia minimálne 200-tisíc míľ (320-tisíc km). V prvej desiatke sa umiestnili vozidlá z rôznych segmentov - kompaktné autá, sedany, rodinné minivany, terénne vozidlá. Spája ich jedno: sú to Japonci od značiek Toyota a Honda.
Honda PCX 125 & Forza 125: Ako teplé rožky
„Béčkový vodičák“ vo vrecku a chuť jazdiť cez mesto rýchlejšie a efektívnejšie de facto znamená len jedno. Kúpu skútra - presnejšie Hondy PCX 125 alebo Forzy 125.
Majo Bóna 20.05.2020